KLENOVEC. Súťaž Malohont mojimi očami má svojich víťazov. Najkrajšie fotografie v troch kategóriách vyberala trojčlenná komisia v zložení Martin Babarík, Katarína Olveczka a Anna Černáková. Hlasovať mohla aj verejnosť. 4. ročník fotografickej súťaže vyvrcholil na výstave v Dome kultúry v Klenovci.
Do súťaže sa prihlásilo 31 autorov. Najväčšie zastúpenie fotografií mala kategória Prírodné krásy. "Do súťaže prišlo 148 fotografií, podmienky splnilo 122, z ktorých 27 postúpilo do druhého kola a zároveň do verejného hlasovania," ozrejmila manažérka Miestnej akčnej skupiny (MAS) Malohont Miroslava Vargová.
Ako ďalej konštatovala súťaž oslovila fotografov rôznych vekových kategórií nielen z regiónu.
VÝSLEDKY SÚŤAŽE:
Prírodné krásy
- miesto: Petronela Vargová - Na rybách
- miesto: Anna Darabošová - Západ slnka pri Horných Zahoranoch
- miesto: Jana Mitošinková - Jarná paša na Kokavských lazoch Michal Bobák - Strom
Verejné hlasovanie: Petronela Vargová - Na rybách
Kultúrne dedičstvo
- miesto: Petra Rapčanová - Klenovská nevesta
- miesto: Peter Paučo - Kostola zvúntra
- miesto: Rudolf Máté - Plechoví brigádnici
Verejné hlasovanie: Petra Hoľková - Evanjelický kostol v Hnúšti po daždi a jeho zrkadlenie
Naše obce
- miesto: Štefan Bán - Jeseň v Budikovanoch
- miesto: Ján Čajko - Dole z Pavlínky
- miesto: Mikuláš Paučo - Noc nad nádržou Klenovec
Verejné hlasovanie: Štefan Bán - Jeseň v Budikovanoch